Rulookardinad on praktilised aknakatted, mida on ühtaegu nii mugavad kasutada kui lihtne paigaldada. Rulookangast valides saab selle praktilise aknakatte muuta hoopis põnevaks sisekujunduselemendiks. Värvivalikust leiab sobiva tooni igasse ruumi. Kangastest on kasutusel eritöötlusega tekstiilid – läbipaistvatest kuni pimendavateni, heledatest toonidest kuni tumedate ja erksavärvilisteni.
#000000
Rulookardinaga on võimalik reguleerida temperatuuri ning kaitsta ruumi päikesekiirguse eest. Üldjuhul kasutatakse rulood ruumides, kus on vajalik vaadet varjata mingil kindlal perioodil ööpäevast. Vaadet saab reguleerida lastes ruloo täies ulatuses akna ette, kui jättes poole aknast avatuks. Pimendav ruloo sobib hästi magamistuppa, kus tehnilise kardina saab hubasemaks muuta lisades siinidel tüllkardinad.
#000001
Ruloo võtab akna ees vähe ruumi, mistõttu on seda hea kasutada kitsastes tingimustes, kus siinidel või torupuul oleva kardina jaoks ruumi napib.
#000002
Juhime tähelepanu, et ruloo ei sobi kasutamiseks laiadel akendel ning neid ei ole võimalik pesta sellisel viisil nagu tekstiilkardinaid.
#000003
Uudsed sebrarulood võimaldavad akna katta täielikult, kui jätta osaliselt avatuks. Sebrale omased horisontaalsed triibud lubavad rulood sättida vastavalt vajadusele – valguse reguleerimiseks saab kahe kangakihi triibud jätta vaheldumisi. Soovides valgust varjata saab kahe kangakihi triibud jätta kohakuti. Valides sebraruloo kangaks mõne erksavärvilise tooni, sobivad need oma lustakuse poolest hästi lastetubadesse. Kasutades värvivalikul hoopis helehalli või valget, sobituvad need suurepäraselt kontoriruumisesse.
#000004
Sebraruloo võtab akna ees vähe ruumi, mistõttu on seda hea kasutada kitsastes tingimustes, kus siinidel või torupuul oleva kardina jaoks ruumi napib.
#000005
Screenkangast ruloo on asendamatu lahendus kontoriruumidesse, kus päike segab kuvaritega töötamist. Screen ehk võrkkangas on läbipaistev materjal, mis peegeldab tagasi päikesekiirguse ja soojuse, kuid laseb valgusel siiski tuppa tulla ning ei varja vaadet õue. Kangas peatab ligi 95% sissetulevast UV kiirgusest.
#000006
Screenkangast rulood on hea kasutada koos teiste tekstiilkardinatega, luues hubase ja mõnusa atmosfääri. Ruloo paistab läbi, mistõttu ei varja ta õhtusel ajal vaadet tuppa. Kasutades lisaks külgkardinaid saab need õhtu saabudes akendele ette tõmmata ning päevasel ajal taas ainult rulood kasutada.
#000007
Voldikkardin on voltidena suletav-avatav spetsiaalsest materjalist aknakate, mis võib täita üheaegselt nii praktilist kui dekoratiivset funktsiooni. Nende värvi, mustri ja tekstuuri valik on ääretult lai ning need sobivad suurepäraselt nii elu- kui kontoriruumidesse. Valides seinte ja muu ruumis oleva sisustusega sarnases toonis voldikkardina saavutate hubase atmosfääri. Soovides kardinat kasutada sisekujunduselemendina soovitame valida vastandvärvides või huvitava tekstuuriga voldiku.
#000008
Suurimaks eeliseks teiste aknakatete seas on konstruktsiooni väikesed mõõdud, mis võimaldavad paigaldust ka väga kitsastesse tingimustesse. Voldikkardin on tugev ja vastupidav, kaitseb ereda päikese eest ning aitab reguleerida toas olevat temperatuuri. Materjalidena kasutatakse niiskus- ja luitumiskindlaid tekstiile, mida on kerge puhastada ja hooldada.
#000009
Voldikkardinat saab suurepäraselt kasutada pimendava kardinana näiteks magamistoas. Parimaks lahenduseks on siinjuures kärgkangast voldikkardin. Eriline kärjekujulise läbilõikega kangas peidab tavapäraselt kardinast läbijooksvad vertikaalsed ülestõstenöörid ning päike ei pääse läbi auguridade tuppa. Siinkohal juhime aga tähelepanu, et külgedelt kumab valgus siiski sisse ning 100% pimendavat efekti plisseekardinat kasutades ei ole võimalik saavutada. Kärgkangas hoiab toatemperatuuri, sest kärgedes olev õhk aeglustab soojusvahetust, vähendades külmal perioodil soojakadusid ning päikselisel perioodil päikesest tingitud ruumide ülekuumenemist.
#000010
Ribakardinad on horisontaalsetest alumiiniumi- või puitribadest valmistatud aknakatted, mis sobivad hästi ruumidesse, kus on valguse reguleerimine oluline. Muutes ribade kaldenurka saab kergelt reguleerida tuppa pääsevat valgushulka kogu päeva jooksul. Kaldenurka on võimalik reguleerida selliselt, et ruumist väljavaadet ei takistata kuid sissevaade on võõraste pilkude eest kaitstud.
#000011
Tänapäeval kasutatakse ribakardinaid mitte üksnes kontorites vaid ka eluruumides. Puidust ribakardinatega on võimalik saavutada väga hubane atmosfäär. Samuti saab puidu tooniga mängides kasutada seda dekoratiivsel eesmärgil. Sobiliku interjööri loomiseks leiame just Sinu koju sobilikud värvitoonid ja pinnaviimistlused.
#000012
Kardinaid on võimalik paigaldada aknaava ette seinale, aknaavasse, lakke kui klaasliistudele.
#000013
Millele pöörata tähelepanu puitribisid valides?
#000014
Puitribid ei sobi kasutamiseks niisketesse ruumidesse kuna veega kokkupuutel kipuvad ribad minema paindesse, puit võib puute kohalt tursuda ning veeplekid jäävad pinnale. Niisketesse ruumidesse soovitame valida alumiiniumribid, mis on veekindlad.
Puitribisid on raskem ülesse alla liigutada, kui alumiiniumist ribisid kuna nende kaal on tunduvalt suurem. Soovitame pigem akende ette, kus nende pideva liigutamise vajadus puudub.
#000015
Furniture tapes and other fittings
#000017
Roller blinds, pleated blinds and Venetian blinds
#000018
Рулонные шторы, шторы-плиссе и жалюзи
#000019
Ткани для штор и мебели
#000020
Мебельные ленты и прочая фурнитура
#000021